Duel (film, 1971)
Dvoboj (engleski Duel) je američki triler film ceste iz 1971. koji je režirao Steven Spielberg a napisao Richard Matheson prema vlastitoj kratkoj priči koja je prvotno objavljena u Playboyu. Glavnu ulogu tumači Dennis Weaver kao poslovni čovjek kojeg iznenada, naizgled bez ikakvog razloga, počne proganjati jedan kamiondžija na autoputu u Kaliforniji.

Matheson je priču napisao prema vlastitom iskustvu, kada ga je nakratko proganjao kamion dok se vraćao autom kući sa golfa 22.11. 1963., istog dana kada se odigrao atentat na Johna F. Kennedyja. Usprkos malom proračunu i tome što se radilo o TV-filmu, Dvoboj je bio ogroman kritičarski uspjeh, te je zabilježio veliku gledanost na američkoj televiziji kada je emitiran na kanalu ABC. To je nagnalo producente da nagovore Spielberga da snimi još dodatnih 16 minuta kako bi se film 1973. pustio u kino dvorane. Dvoboj je osigurao Spielbergu dovoljan uspjeh da se etablira kao filmski režiser.

Glavne uloge
 Dennis Weaver - David Mann
 Jacqueline Scott - Gđa. Mann
 Carey Loftin - vozač kamiona
 Eddie Firestone - vlasnik kafića
 Lou Frizzell - vozač autobusa
 Eugene Dynarski - čovjek u kafiću
 Lucille Benson - žena u Snakerama
 Tim Herbert - zaposlenik na benzinskoj crpki

Nagrade
nominacija za Zlatni globus za najbolji TV film
nagrada Emmy za najbolju montažu zvuka i nominacija za najbolju fotografiju

Eksterni linkovi

 
 
 
 Dvoboj na Rotten Tomatoes

Američki filmovi
Filmovi ceste
Trileri
Horor filmovi
Filmovi 1971.
Nezavisni filmovi
Authority control 2